Diari Oficial de la Generalitat Valenciana


Sumari del DOGV 8420, del 09-11-2018 (2018/9839)

Notificació de la sentència i interlocutòria de rectificació dictades en el procediment de guarda i custòdia número 28/2018.
----------------------------------------------------------------------------------------------------------------------------

### Dades del document

Número de DOGV
:   8420

Data del DOGV
:   09-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/9839


Organisme emissor
:   Jutjat de Violencia Sobre la Dona Número 1 de Gandia

Tipus de document
:   Edicte

Notificació de la sentència i interlocutòria de rectificació dictades en el procediment de guarda i custòdia número 28/2018. [2018/9839]  
Procediment: família. Guarda, custòdia o aliments de fills menors no matrimonials no consensuats número 28/2018.  
De: Jhennifer Orozco Lozaila.  
Procuradora: Ana María Tomás Alberola.  
Contra: Óscar Mauricio Chalarca Carmona.  
  
En aquest procediment de guarda i custòdia seguit a instàncies de Jhennifer Orozco Lozaila contra Óscar Mauricio Chalarca Carmona, s'ha dictat la sentència que, literalment, diu així:  
  
«Sentencia número 27/2018  
Gandia, 18 d'octubre de 2018  
  
El magistrat jutge titular del Jutjat de Violència contra la Dona número 1 de Gandia, Antonio Rafael Hernández Olivencia, ha vist aquestes actuacions de judici de divorci número 28/2018 entre parts, d'una, com a demandant, Jhennifer Orozco Lozaila, representada per la procuradora Ana María Tomás Alberola i assistit del lletrat Gerardo Diego Rocher Català, i duna altra, com a demandat, Óscar Mauricio Chalarca Carmona, en rebel·lia, sobre divorci, amb intervenció del Ministeri Fiscal.  
  
Antecedent de fet  
Quart. Fets provats: Jhennifer Orozco Lozaila i Óscar Mauricio Chalarca Carmona van tindre una relació sentimental de la qual va nàixer i viu una filla: [...], nascuda el dia [...]. Hi ha antecedents processals de violència de gènere.  
  
Fonaments de dret  
Segon. No s'observa cap impediment per a aprovar les pretensions de la part actora i Ministeri Públic, atés que no es consideren perjudicials per als menors ni contraris a les normes, així com continguts adequats i raonables, procedeix disposar allò que s'ha sol·licitat sobre les quals, a més, el demandat ha expressat la seua total conformitat.  
Les mesures que s'aproven són les següents:  
- Pàtria potestat compartida, però d'ús exclusiu de la mare.  
- S'atribueix a la mare la guarda i la custòdia. No s'estableix règim de visites, comunicacions ni estades a favor del pare, atés que de les actuacions s'entén que aquest no manté contacte amb la menor i es troba fora del territori nacional, expulsat per disposició governativa, des de fa un any aproximadament. En el cas que el pare apareguera (una vegada transcorregut el termini pel qual se li va expulsar) i desitjara un règim, l'hauria de demanar i, d'acord amb les circumstàncies concurrents en aqueix moment, es determinaria el règim més convenient.  
  
S'atribueix l'ús de l'habitatge conjugal a la menor i al progenitor en la companyia de la qual queda.  
S'estableix una pensió d'aliments de 75 euros mensuals, actualitzables anualment conforme a l'índex de preus al consum segons certificació de l'Institut Nacional d'Estadística o organisme que el substituïsca, pagadors dins dels cinc primers dies de cada mes en el compte bancari designat per la mare.  
S'autoritza l'eixida de la menor del territori nacional en companyia de la mare. S'autoritza a la mare perquè, amb la seua sola firma, puga sol·licitar el passaport per a la menor i la resta de documents identificatius i realitzar la generalitat de les gestions escolars, governatives i administratives, sense que siga precisa la firma del pare.  
Vistos els preceptes esmentats i la resta de d'aplicació,  
  
Dispose  
Estime en part la demanda formulada pel procurador Ana María Tomás Alberola, en nom de Jhennifer Orozco Lozaila contra Oscar Mauricio Chalarca Carmona, en rebel·lia; dispose, en benefici de la filla menor, [?], nascuda el dia [?], les mesures previstes en el fonament de dret segon. Sense costes.  
  
Notifiqueu aquesta resolució a les parts i feu-los saber que en contra es pot interposar un recurs d'apel·lació davant d'aquest jutjat, per a l'Audiència Provincial de València, dins del termini de vint dies comptadors des de l'endemà de la notificació d'aquesta, d'acord amb el que disposa l'article 458 de la Llei d'enjudiciament civil (segons redacció donada per Llei 37/2011, de 10 d'octubre).  
Així ho disposa, mana i firma Antonio Rafael Hernández Olivencia, magistrat jutge titular del Jutjat de Violència contra la Dona número 1 de Gandia i partit. En done fe.»  
  
Publicació. L'anterior sentència va ser llegida i publicada pel jutge que la va dictar mentre celebrava audiència publica. En done fe. La lletrada de l'Administració de justícia.  
I atés que el demandat, Óscar Mauricio Chalarca Carmona, es troba en parador ignorat, expedisc aquest edicte a fi que li valga de notificació de forma deguda.  
  
Gandia, 23 d'octubre de 2018.- La lletrada de l'Administració de justícia: María del Carmen Pellicer Verdú.  
  
  
Interlocutòria  
  
Jutge que la dicta: Antonio Rafael Hernández Olivencia.  
Lloc: Gandia.  
Data: 25 d'octubre de 2018.  
  
«Antecedents de fet  
Primer. En aquest judici s'ha dictat la Sentència número 27/2018, de data 18 d'octubre de 2018, que ha sigut notificada a l'actora en data 24 d'octubre de 2018.  
Segon. El procurador, senyor Tomás, ha presentat un escrit en el qual sol·licita la rectificació del segon cognom de la demandant; s'ha comprovat que, per un error de registre, es va iniciar el procediment identificant aquesta com Jhennifer Orozco Lozaila.  
  
Fonaments de dret  
Únic. L'article 214.1 de la Llei 1/2000, d'enjudiciament civil (LECn), després de proclamar el principi que els tribunals no podran variar les seues resolucions una vegada firmades, permet, no obstant això, en l'apartat 3, rectificar errors materials manifestos o errors aritmètics que s'hagueren pogut cometre, rectificació que pot tindre lloc en qualsevol temps.  
En aquest cas, l'error ara advertit, és manifest, com s'entén amb la simple lectura de les actuacions, per la qual cosa procedeix la rectificació corresponent.  
  
Part dispositiva  
Es rectifica la identitat de l'actora en aquest procediment, i pertoca entendre que, en totes les resolucions dictades en aquest procediment i, especialment, en la Sentència número 27/2018, de data 18 d'octubre de 2018, en tots els apartats en què conste identificada l'actora com Jhennifer Orozco Lozaila, haurà de rectificar-se i entendre que es refereix a Jhennifer Orozco Lozaiza, com a part demandant.  
  
Mode d'impugnació: per mitjà d'un recurs de reposició davant d'aquest jutjat, no obstant això, es durà a efecte el que s'ha disposat. El recurs s'haurà d'interposar per escrit en el termini de cinc dies hàbils comptats des de l'endemà de la notificació, amb la indicació de la infracció comesa segons el parer de la persona recurrent.»  
Ho disposa i firma el jutge: Antonio Rafael Hernández Olivencia. En done fe.  
  
Gandia, 25 d'octubre de 2018.- El lletrat de l'Administració de justícia: María del Carmen Pellicer Verdú.